**Zhang Weili** (kiin. 张伟丽, *Zhāng Wěilì*, s. 13. elokuuta 1989 Handan) on kiinalainen korsisarjan vapaaottelija ja entinen sanda-ottelija. Hän on entinen UFC:n korsisarjan mestari. Weili on myös entinen Kunlun Fightin korsisarjan mestari.

Alkuvuodet
----------

Weili syntyi Handanissa, jossa hän aloitti kamppailulajien harjoittamisen aluksi Shaolin Kungfulla kungfuelokuvien innoittamana. Pian 12-vuotiaana Weili ryhtyi harjoittamaan sandaa ja shuaijiao painia. Weili kilpaili Sandassa samalla kun hän työskenteli Pekingissä useissa eri ammateissa kassatyöntekijänä supermarketissa, lastentarhan opettajana ja hotellin vastaanotonvirkailijana. Sittemmin työskennellessään kunto-ohjaajana hän kiinnostui harjoittelemaan brasilialaista jujutsua ja sitä kautta myös vapaaottelua.

Vapaaottelu
-----------

Weili otteli ensimmäisen ammattilaisottelunsa 9. marraskuuta 2013 Meng Bota vastaan China MMA Leaguessa. Hän hävisi ottelun tuomariäänin. Weili otteli sen jälkeen kaksi ottelua Chinese Kung Fu Championshipsissä. Hän voitti ensin huhtikuussa Shuxia Wu'n käsilukolla ensimmäisessä erässä ja lokakuussa Mei Huangin takakuristuksella 40 sekunnissa.

### Kunlun Fight (2015–2017)

Weili siirtyi kolmen ottelun jälkeen Kunlun Fight organisaatioon. Hän kohtasi ensimmäisessä ottelussaan Samantha Jean-Francoisin joulukuussa 2015. Weili voitti ottelun teknisellä tyrmäyksellä ensimmäisessä erässä.

Weili otteli 2016 kuudesti, joista ensimmäinen oli helmikuussa Svetlana Gotsykia vastaan. Hän voitti ottelun teknisellä tyrmäyksellä toisessa erässä. Toukokuussa Weili voitti Alice Ardeleanin takakuristuksella toisen erän lopussa. Heinäkuussa hän voitti puolestaan Liliya Kazakin tyrmäyksellä toisen erän lopussa potkaistuaan vastustajaansa päähän. Elokuussa Weili otteli Emi Fujinoa vastaan Japanissa, jonka hän voitti lääkärin keskeytyksellä toisessa erässä. Syyskuussa Weili voitti puolestaan Maira Mazarin takakuristuksella ensimmäisen erän lopussa. Joulukuussa hän otteli vielä Karla Beniteziä vastaan, jonka Weili voitti tyrmäyksellä lyönnein ensimmäisessä erässä.

Weili otteli vuonna 2017 toistamiseen useaan kertaan vuoden sisällä. Aluksi hän kohtasi tammikuussa Veronica Grennon, jonka Weili voitti teknisellä tyrmäyksellä ensimmäisen erän alussa. Kuukautta myöhemmin helmikuussa hän kohtasi Nayara Hemilyn, jonka Weili voitti giljotiinikuristuksella 41 sekunnissa.

#### Kaksi korsisarjan mestaruutta (2017)

Yhdeksän ottelun voittoputken jälkeen Weili sai tilaisuuden otella Kunlun Fightin korsisarjan mestaruudesta. Ottelu käytiin 25. toukokuuta 2017 *Kunlun Fight MMA 11* -tapahtumassa. Weili voitti mestaruuden Simone Silvaa vastaan teknisellä tyrmäyksellä ensimmäisessä erässä.

Weili puolusti ensimmäisen kerran mestaruuttaan Aline Sattelmayeria vastaan 1. kesäkuuta 2017. Ottelu käytiin *Kunlun Fight MMA 12* -tapahtumassa, jossa hän voitti kamppailun tuomariäänin.

Kunlun Fight teki yhteistyötä korealaisen vapaaotteluorganisaation TOP FC:n kanssa, jonka myötä Weili pääsi ottelemaan Ye-dam Seota vastaan vapaana olleesta korsisarjan mestaruudesta. Ottelu käytiin 22. heinäkuuta 2017, jolloin Weili voitti kamppailun teknisellä tyrmäyksellä kyynärpäälyönnein toisen erän alussa.

Weili puolusti seuraavaksi toisen kerran Kunlun Fightin mestaruuttaan Marilia Santosia vastaan. Ottelu käytiin *Kunlun Fight MMA 14* -tapahtumassa 28. elokuuta 2017. Hän voitti ottelun teknisellä tyrmäyksellä kyynärpäälyönnein toisessa erässä.

Weili otteli Bianca Sattelmayeria vastaan, joka painoi ottelua edeltävässä punnituksessa yli sallitun painorajan. Ottelu käytiin epävirallisessa painoluokassa lokakuussa 2017, jonka Weili voitti käsilukolla ensimmäisessä erässä.

### UFC (2018–)

Weili otteli ensikerran UFC:ssä elokuussa 2018 entistä KOTC:n korsisarjan mestaria Danielle Tayloria vastaan. Ottelu käytiin *UFC 227* -tapahtumassa, jossa Weili voitti tuomariäänin (29–28, 29–28, 29–28). Marraskuussa hän otteli toisen ottelunsa Kiinassa *UFC Fight Night: Blaydes vs. Ngannou 2* -tapahtumassa. Weili kohtasi entisen WSOF:n korsisarjan mestarin Jessica Aguilarin, jonka hän voitti käsilukolla ensimmäisessä erässä.

Maaliskuussa 2019 Weili kohtasi korsisarjan viiden parhaanjoukkoon sijoitetun Tecia Torresin. Ottelu käytiin *UFC 235* -tapahtumassa, jossa hän voitti ottelun tuomariäänin (29–28, 30–27, 30–27).

#### Korsisarjan mestaruus (2019–2021)

Weili sai kolmen voitetun ottelun jälkeen otella UFC:n korsisarjan mestaruudesta. Hän oli voittanut urallaan jo 19 ottelua peräkkäin. Weili kohtasi mestaruusottelussa Jéssica Andraden, joka puolusti mestaruuttaan ensimmäistä kertaa. Ottelu käytiin Kiinassa, *UFC Fight Night: Andrade vs. Zhang* -tapahtumassa, jossa Weili voitti mestaruuden teknisellä tyrmäyksellä 42 sekunnissa. Hänet palkittiin voitosta illan suoritus bonuksella, samalla kun Weilistä tuli historian ensimmäinen UFC-mestari.

Weili puolusti ensimmäisen kerran mestaruuttaan 7. maaliskuuta 2020 entistä korsisarjan mestaria Joanna Jędrzejczykiä vastaan. Ottelu käytiin *UFC 248* -tapahtumassa, jossa Weili voitti kamppailun hajaäänin (48–47, 47–48, 48–47). Heidän välinen ottelu palkittiin myös illan kamppailu bonuksella.

Saavutukset
-----------

### Vapaaottelu

Kunlun Fight
* Korsisarjan mestaruus (kerran, puolustanut kahdesti)

Top Fighting Championship
* Korsisarjan mestaruus (kerran)

UFC
* Korsisarjan mestaruus (kerran, puolustanut kerran)
* Illan suoritus (kerran, vs. Jéssica Andrade)
* Illan kamppailu (kerran, vs. Joanna Jędrzejczyk)
* Ensimmäinen kiinalainen mestari

Muualla
-------

Weili on pelattavana hahmona vapaaottelupeleissä *EA Sports UFC 4* (2020).

Lähteet
-------

1. ↑  Zhang Weili *mmacore.tv* Viitattu 19.4.2021 (englanniksi)
2. ↑  Mu Shin Martial Culture Youtube kanavan jakso Senki - Episode 02 - Zhang Weili - Chinese Martial Artist 22.12.2019 Viitattu 19.4.2021 (englanniksi)
3. 1 2  Zhang Weili's long and difficult road to MMA stardom *chinadailyhk.com* 12.3.2020 Viitattu 19.4.2021 (englanniksi)
4. ↑  Interview: Kang Kyung Ho, Zhang Weili talk about fighting at UFC 227 *mmaindia.com* 4.8.2018 Viitattu 19.4.2021 (englanniksi)
5. ↑  China MMA League *sherdog.com* Viitattu 20.4.2021 (englanniksi)
6. ↑  Chinese Kung Fu Championships *sherdog.com* Viitattu 20.4.2021 (englanniksi)
7. ↑  Chinese Kung Fu Championships *sherdog.com* Viitattu 20.4.2021 (englanniksi)
8. ↑  Kunlun Fight 35 - World Tour *sherdog.com* Viitattu 20.4.2021 (englanniksi)
9. ↑  Kunlun Fight 38 - Clash of the Titans 2 *sherdog.com* Viitattu 20.4.2021 (englanniksi)
10. ↑  Top FC 11 - Top FC vs. Kunlun Fight *sherdog.com* Viitattu 20.4.2021 (englanniksi)
11. ↑  Kunlun Fight - Kunlun Fight 47 *sherdog.com* Viitattu 20.4.2021 (englanniksi)
12. ↑  Rebels / KF - Rebels 45 / Kunlun Fight 49 *sherdog.com* Viitattu 20.4.2021 (englanniksi)
13. ↑  Kunlun Fight - Kunlun Fight 53 *sherdog.com* Viitattu 20.4.2021 (englanniksi)
14. ↑  Kunlun Fight - Kunlun Fight MMA 7 *sherdog.com* Viitattu 20.4.2021 (englanniksi)
15. ↑  Kunlun Fight - Kunlun Fight MMA 8 *sherdog.com* Viitattu 20.4.2021 (englanniksi)
16. ↑  Kunlun Fight - Kunlun Fight MMA 9 *sherdog.com* Viitattu 20.4.2021 (englanniksi)
17. ↑  Kunlun Fight - Kunlun Fight MMA 11 *sherdog.com* Viitattu 20.4.2021 (englanniksi)
18. ↑  Kunlun Fight - Kunlun Fight MMA 12 *sherdog.com* Viitattu 20.4.2021 (englanniksi)
19. ↑  TFC 15 - Top FC 15 *sherdog.com* Viitattu 20.4.2021 (englanniksi)
20. ↑  Kunlun Fight - Kunlun Fight MMA 14 *sherdog.com* Viitattu 20.4.2021 (englanniksi)
21. ↑  Kunlun Fight - Kunlun Fight MMA 12 *sherdog.com* Viitattu 20.4.2021 (englanniksi)
22. ↑  UFC 227 results: Weili Zhang wins 17th straight, outpoints gritty Danielle Taylor *mmajunkie.usatoday.com* 4.8.2018 Viitattu 20.4.2021 (englanniksi)
23. ↑  UFC Fight Night 141 play-by-play and live results *mmajunkie.usatoday.com* 24.11.2018 Viitattu 20.4.2021 (englanniksi)
24. ↑  UFC 235 results: Weili Zhang shuts down Tecia Torres for 19th straight win *mmajunkie.usatoday.com* 2.3.2019 Viitattu 20.4.2021 (englanniksi)
25. ↑  UFC on ESPN+ 15 bonuses: Weili Zhang, Li Jingliang get no-brainer $50,000 checks *mmajunkie.usatoday.com* 31.8.2019 Viitattu 20.4.2021 (englanniksi)
26. ↑  UFC 248 results: Zhang Weili defends title against Joanna Jedrzejczyk in all-time classic *mmajunkie.usatoday.com* 8.3.2020 Viitattu 20.4.2021 (englanniksi)
27. ↑  UFC 248 bonuses: Sean O’Malley claims extra $50K with ‘Prelims’ knockout *mmamania.com* 8.3.2020 Viitattu 20.4.2021 (englanniksi)
28. ↑  EA SPORTS UFC 4 Roster - All Fighters in UFC 4 *gamesatlas.com* 23.7.2020 Viitattu 19.4.2021 (englanniksi)

UFC:n naisten korsisarjan mestarit

|  |  |  |
| --- | --- | --- |
| **2010-luku:**
YhdysvallatCarla Esparza (2014–2015)PuolaJoanna Jędrzejczyk (2015–2017)YhdysvallatRose Namajunas (2017–2019)BrasiliaJéssica Andrade (2019)KiinaZhang Weili (2019–2021)

 | **2020-luku:**
YhdysvallatRose Namajunas (2021–2022)YhdysvallatCarla Esparza (2022)KiinaZhang Weili (2022–)

 |  |